**Тел күрке – сүз**

**(татар һәм рус телләренең чагыштырма грамматикасы буенча махсус курс)**

“Тел күрке – сүз””дип аталган махсус курс программасы 34 сәгатькә исәпләнгән. Ул 5нче сыйныфларда татар телен начар белүче укучылар өчен татар телен рус теле белән чагыштырып өйрәнү курсы буларак тәкъдим ителә.

Программа татар теленең серләренә төшенүне, орфографиянең кыен очракларын тирәнтен өйрәнүне, сүзлек запасын баетуны, уй-фикереңне тиешле сүзләр белән дөрес һәм оста итеп аңлата һәм дәлилли белүне күздә тота.

Курсны өйрәнү укучыларның танып белүен, аңлавын, иҗади фикерләвен, дөрес язу нормаларын белүнең кирәклеген аңлауны активлаштыруны күздә тота. Укучыларда эзләнү, тикшеренү, проектлар төзү эшләре белән шөгыльләнүгә омтылыш уята.

Курсны өйрәнү вакытында укучылар тарафыннан интеллектуаль танып белү, эмоциональ эшчәнлек төрләре файдаланыла. Мәсәлән, теманы тикшергәндә, укучылар татар теле дәресләрендә алган белемнәрне кулланалар, шул ук вакытта белемнәрне тирәнәйтәләр, яңа белемнәр алалар. Алган белемнәрен гамәли файдалану укучыларга әхлакый канәгатьлек бирә, алга таба предметны өйрәнүгә кызыксыну уята һәм эмоциональ кәеф булдыра.

Парлы һәм группалы эш алымнары куллану уңай нәтиҗә бирә.

Программа теоретик материал, практик характердагы биремнәр, кызыклы сорауларны, проект эшләрен үз эченә ала. Курс проект яклау белән тәмамлана.

Бу курс укучыларга гуманитар профильгә юнәлеш бирә.

**Максат:**

* Татар телен рус теле белән чагыштырып өйрәнү барышында татар орфоэпиясенең һәм орфографиясенең кыен очракларын тирәнтен үзләштереп, матур дөрес язу һәм сөйләм культурасын формалаштыру, сүзлек запасын баету.

**Бурычлар:**

* Татар теле орфоэпиясенең һәм орфографиясенең кыен очраклары турындагы белемнәрне тирәнәйтү, системага салу
* Орфографик кагыйдәләрне дөрес куллана белү күнекмәләрен булдыру
* Укучыларның белем дәрәҗәсен яңа мәгълүматлар белән күтәрү
* Телдән акыллы, оста файдалану
* Туган телнең сафлыгына, камиллегенә сакчыл мөнәсәбәт тәрбияләү.

**Курсны өйрәнүдән көтелгән нәтиҗә:**

* татар теленең кызыклы һәм серле, шул ук вакытта камил һәм матур тел булуы туррында аңлы күзаллау булдыру
* укучыларда туган тел аша милли үзаң формалаштыру
* һөнәри эшчәнлек базарында үз туган телеңдә дөрес язу һәм сөйләм культурасы югары конкурентлык дәрәҗәсендә булган шәхес тәрбияләү

**Курсны үткәрү формалары:**

* Лекция
* Семинар
* Түгәрәк өстәл янында сөйләшү
* Гәзит чыгару
* Проектлар төзү
* Эшлекле уен
* Баш миен штурмлау
* Эзләнү, материал туплау

**Методик яктан тәэмин ителеш:**

* Таблицалар, терәк схемалар
* Өләшү материалы(карточкалар, тестлар, биремнәр)
* Сүзлекләр, энциклопедияләр
* Мультимедиа презентацияләре
* Электрон дәреслек

**Техник яктан тәэмин ителеш:**

* Мультимедиа проектор
* Аудио, видеомагнитофон

**Методик тәкъдимнәр:**

* Укучыларның шәхси эшчәнлегенә күбрәк игътибар бирергә киңәш ителә
* Курсны уздырганда информацион технологияләр куллану хуплана
* Махсус курс буенча үзләштерелгән белемнәрне гамәли эшләр белән ныгытып барырга тәкъдим ителә

**Курсның тематик планы.**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Тема** | **Барлык сәг.**  **саны** | **Шул исәптән** | | **Эшчәнлек төре** | **Үткә-рү вакы-ты** |
| лекция | практик һәм семинар дәресләр |
| 1 | Телнең үсеше һәм яшәеше | 1 | 1 |  | Дәрес-лекция |  |
| 2 | Татарстан Республикасында дәүләт телләре. Рус һәм татар теленең охшаш һәм аермалы яклары | 1 |  | 1 | Әңгәмә, баш миен штурмлау |  |
| 3 | Татар әдәби теле һәм матур әдәбият теле | 1 |  | 1 | Түгәрәк өстәл янында сөйләшү |  |
| 4 | Татар теле һәм рус теленең фонетикасы һәм орфоэпиясе үзенчәлекләре | 2 |  | 2 | Әңгәмә, тема буенча чыгышлар, индивидуаль эшләр |  |
| 5 | Татар телендә генә очрый торган авазлар. Язуда аерым хәрефе булмаган авазларны бирү , рус теле белән чагыштыру | 2 | 1 | 1 | Укучылар сөйләменә һәм язуына анализ |  |
| 6 | Тавышсыз хәрефләрнең рус һәм татар телендә дөрес язылышы | 1 |  | 1 | 1.Гамәли эш  2.Урамдагы элмә такталарны күзәтү нәтиҗәләре |  |
| 7 | Рус һәм татар телендә исем һәм фамилияләр орфографиясе | 2 | 1 | 1 | 1.Лекция  2.Сүзлекләр белән эш  3.Исем һәм фамилияләрне дөрес кулланмау очракларына караган газета чыгару  4.Үз фамилияң, исемеңне төрлечә яза белү |  |
| 8 | Рус һәм татар телендә дәүләт, оешма, орден һәм медаль исемнәрен, мактаулы исемнәрне, хөрмәтләп әйтелгән сүзләрне язу | 1 | 1 |  | 1.Лекция  2.Проектлар төзү (тема буенча сүзләрнең язылышын күзәтү, нәтиҗә ясау) |  |
| 9 | Сүз басымы, интонация. Рус һәм татар телендә охшаш һәм аермалы яклары | 2 | 1 | 1 | Эшлекле уен (төркемнәрдә эш) |  |
| 10 | Морфемика. Рус һәм татар телләрендә охшаш һәм аермалы яклары | 3 | 1 | 2 | Лекция. Төркемнәрдә эшләү |  |
| 11 | Татар һәм рус телләрендә кушма сүзләр орфографиясе | 2 | 1 | 1 | Эшлекле уен (төркемнәрдә эш) |  |
| 12 | Рус теленнән һәм башка телләрдән кергән алынма сүзләр орфографиясе | 2 | 1 | 1 | Вакытлы матбугатка күзәтү ясау,  тема буенча гамәли эшләр |  |
| 13 | Рус һәм татар  телләрендә төрле  сүз төркеменә  караган кайбер  кыен очраклар. | 4 | 1 | 3 | Лекция  Тикшеренү эше |  |
| 14 | Татар һәм рус телендә факультатив (ирекле рәвештә) язу очраклары | 1 |  | 1 | Тикшеренү эше (газета-журналлардагы мәкаләләргә күзәтү ясау) |  |
| 15 | Татар һәм рус телләренең синтаксик төзелешен чагыштыру | 3 | 1 | 2 | Тәрҗемә эше |  |
| 16 | Татар һәм рус телләрендә тыныш билгеләре системасы үзенчәлекләре | 2 | 1 | 1 | Биремле эш, презентация слайдлары буенча эш, парлы сорау-җавап, төркемнәрдә тикшеренү эше, иҗади эзләнү эше |  |
| 17 | Татар һәм рус телләрендә дөрес язу һәм дөрес әйтүнең сөйләмдә чагылышы | 1 |  | 1 | Тәрҗемәче конкурсы, язма эшләр |  |
| 18 | Проектлар яклау | 2 |  | 2 | Сайлаган тема буенча проектларны яклау, анализлау. |  |
| 19 | Курсны йомгаклау | 1 | 1 |  | Өйрәнелгән темалар буенча түгәрәк өстәл артында сөйләшү |  |
|  | **Барлыгы** | **34** | **12** | **22** |  |  |